
SELETUSKIRI                                                                                                                       18.11.2009
Narva Linnavalitsuse määruse „Narva Linnavalitsuse 

Liiklusohutuskomisjoni põhimäärus” eelnõu juurde
Vastavalt KOKS § 49 lõikes 11 kehtestatule valla- või linnavalitsuse täpsema töökorra, komisjonide moodustamise alused ja korra ning tegevuse alused kehtestab volikogu. Narva Linnavalitsuse Liiklusohutuskomisjoni põhimääruse koostamise vajadus tuleneb Narva Linnavolikogu 29.06.2000.a määrusega nr 36/16 kinnitatud «Narva linna põhimääruse»  punktis 5.7.2. sätestatust, mille kohaselt linnavalitsuse alalise komisjoni põhimääruse ja koosseisu kinnitab linnavalitsus oma määrusega. Põhimääruses sätestatakse komisjoni ülesanded, õigused, teenindamise kord ning komisjoni töö järelduste ja ettepanekute esitamise kord. Narva linna liiklusohutuse komisjoni isikkoosseis on kinnitatud Narva Linnavalitsuse 23.01.2008.a korraldusega nr 40-k „Liiklusohutuse komisjoni  koosseisu muutmine“. Seejuures puudub komisjoni moodustamise alusdokument – komisjoni pädevust ja töökorraldust reguleeriv põhimäärus. 

Eelnõu on ette valmistanud Narva Linnavalitsuse Linnavara- ja Majandusameti kommunaal-majandusosakonna liikluskorraldusteenistuse peaspetsialist Veera Mihhailova (telefon: 35-99-136; veera.mihhailova@narva.ee). Juriidilise ekspertiisi on eelnõule teinud LVMA üldosakonna jurist Mihhail Antonov (telefon: 35-99-255; mihhail.antonov@narva.ee). Määruse koostamisel on lisaks „Narva linna põhimäärusele“ juhindutud „Liiklusseaduse“ § 2 lõikest 4 ning „Teeseaduse“ § 25 lõikest 3.  LS § 2 lg 4 alusel korraldab kohalik omavalitsus liiklust ja tagab liiklusohutuse oma haldus-territooriumil. Kooskõlas TeeS § 25 lg-ga 3 valla- või linnavalitsus korraldab teehoidu kohalikel teedel ja on kohustatud nendel teedel looma tingimused ohutuks liiklemiseks. Eelnõu struktuur on süstemati-seeritud järgmiselt:

1. Peatükk –  Üldsätted;

2. Peatükk –  Komisjoni pädevus;

3. Peatükk –  Komisjoni töökorraldus;

4. Peatükk –  Rakendussätted.

Tegemist on formaalse määrusega. Materiaalses mõttes ei saa seda käsitleda määrusena – eelnõu ei sisalda eksternseid õigusnorme ega konkretiseeri kehtivat õigust. Kuna komisjoni põhimäärusel puudub regulatiivne mõju haldusvälistele isikutele, on tegemist halduse siseaktiga (halduseeskiri). Tulenevalt ülaltoodust pole otstarbekas analüüsida käesolevas seletuskirjas õigustloovate (üldkohustuslikke käitumiseeskirju sisaldavate) aktide normitehnilisi aspekte, vastavalt Vabariigi Valitsuse 28.09.1999.a määrusega nr 279 „Õigustloovate aktide eelnõude normitehnika eeskiri“ kehtestatud nõuetele. Määrusel puudub kokkupuude Euroopa Liidu õigusega ning komisjoni moodustamisega ei kaasne täiendavaid kulutusi linnaeelarve vahenditest. 
Määrus jõustub 01.12.2009.a. vastavalt KOKS § 31 lg-s 4 ja HMS § 93 lg-s 2 eksterneste määruste kohta sätestatule. Kuna määruse § 9, mis sätestab komisjoni koosseisu kinnitamise Narva Linna-valitsuse korraldusega, on käsitletav LV korralduse vastuvõtmiseks nõutava õigusliku alusena, tuleb see jõustada erandkorras määruse vastuvõtmisest. Rakendusakti ei saa vastu võtta enne volitusnormi jõustumist. Tegemist on internse aktiga, mistõttu ei ole ettenähtud jõustamiskord vastuolus PS § 3 lg 2 teises lauses sätestatud demokraatliku õigusriigi põhimõttega („Täitmiseks kohustuslikud saavad olla üksnes avaldatud seadused“).  Selguse huvides vajab märkimist, et KOKS § 31 lg 4 ning HMS § 93 lg 2 ei ole halduse siseaktide rakendamisel otsekohaldatavad – kehtiv õigus ei keela määrusena peal-kirjastatud internsete aktide jõustamist enne nende avaldamist. Määruse eelnõu esitati kooskõlastami-seks kooskõlastuslehel märgitud isikutega.

